הלוטוס הלבן

הלוטוס הלבן (באנגלית: The White Lotus) היא סדרת דרמה קומית-שחורה סאטירית אנתולוגית אמריקאית, שנוצרה, נכתבה ובוימה על ידי , ועלתה לשידור ברשת HBO ב-11 ביולי 2021. באוגוסט 2021, נמסר על חידושה של הסדרה לעונה שנייה, שעלתה לשידור ב-30 באוקטובר 2022. בנובמבר 2022 הסדרה חודשה לעונה שלישית.

הסדרה זכתה בפרס גלובוס הזהב 2022 בקטגוריית המיני-סדרה, האנתולוגיה או הסרט הטלוויזיוני הטובים ביותר.

בישראל, הסדרה משודרת ב-yes, ב-HOT, ובסלקום tv.

תקציר העלילה
עלילתה של הסדרה מתמקדת בחופשותיהם של אורחי אתר הנופש "הלוטוס הלבן" היוקרתי השוהים במשך שבוע בעודם נרגעים ומחדשים את כוחותיהם, אך בכל יום שחולף, מתגלים יותר ויותר רבדים אפלים בקרב האורחים המושלמים לכאורה, העובדים השונים ובאתר הנופש עצמו.

צוות השחקנים והדמויות

עונה 1
ראשי:
 מאריי בארטלט – ארמונד מנהל אתר הנופש, שזה עתה עבר פיכחות בת חמש שנים מגמילה מאלכוהול.
 קוני בריטון – ניקול מוסבאכר מנהלת הכספים של מנוע חיפוש מבוסס ואשתו של מארק.
 ג'ניפר קולידג' – טניה מקוויד אישה אמידה שסובלת מדיכאון בעקבות פטירתה של אמה.
 אלכסנדרה דדריו – רייצ'ל עיתונאית ואשתו הטרייה של שיין.
 פרד השינגר – קווין מוסבאכר אחיה של אוליביה ובנם של מארק וניקול, הסובל מקשיים חברתיים.
 ג'ייק לייסי – שיין פאטון סוכן נדל"ן ובעלה הטרי של רייצ'ל.
 בריטני אוגריידי – פולה חברתה הטובה ביותר של אוליביה מהמכללה, שמצטרפת לנופש של משפחת מוסבאכר.
 נטשה רוטוול – בלינדה מנהלת הספא של "הלוטוס הלבן".
 סידני סוויני – אוליביה מוסבאכר אחותו של קווין ובתם של מארק וניקול. סטודנטית סרקסטית וחריפה המשתייכת לדור ה-Z.
 סטיב זאן – מארק מוסבאכר בעלה של ניקול, המתמודד עם משבר בריאותי.
 מולי שאנון – קיטי פאטון אמו של שיין.
משני:
 לוקאס גייג' – דילן עובד "הלוטוס הלבן", שמנהל סטוץ עם ארמונד.
 קקואה סקוט קקומנו – קאי עובד "הלוטוס הלבן" ממוצא ילידי, שמתחיל לנהל פרשת אהבים עם פולה.
 אלק מרלינו – האץ' מלצר העובד ב"הלוטוס הלבן".
 ג'ון גריס – גרג דייג וחולה סופני שמתארח ב"הלוטוס הלבן" ומתקרב לטניה.
אורח:
 ג'ולין פורדי – לאני מתמחה שנאלצת לעזוב את "הלוטוס הלבן" בעקבות לידת תינוקה.

עונה 2
 פ. מארי אברהם - ברטי די גראסו הגיע לאיטליה עם הבן והנכד לטיול שורשים באיטליה.
 מייקל אימפריולי - דומיניק די גראסו הבן של ברטי, יש לו בעיות בזוגיות עם אשתו, אמיד.
 אדם דימארקו - אלבי די גראסו הבן של דומיניק.
 ג'ניפר קולידג' - טניה מקוויד אישה אמידה, יש לה בעיות זוגיות עם בעלה גרג.
 היילי לו ריצ'רדסון - פורשיה העוזרת האישית של טניה.
 ג'ון גרייס - גרג האנט בהמשך לעונה הקודמת, הפך להיות בעלה של טניה.
 טום הולנדר - קוונטין בריטי, ראש חבורת גייז המנהלים אורח חיים ראוותני ופזרני
 תיאו ג'יימס - קמרון סאליבן בעלה של דפני, חבר של אית'ן מתקופת הקולג'
 מייגן פייהי - דפני סאליבן אשתו של קמרון
 אוברי פלזה - הרפר ספילר אשתו של אית'ן
 וויל שארפ - אית'ן ספילר בעלה של הרפר, בדיוק עשה אקזיט.
 סברינה אימפצ'אטורה  - ולנטינה מנהלת המלון
 סימונה טבסקו  - לוצ'יה זונה מקומית, חברתה של מיה
 באטריצ'ה גראנו  - מיה חברתה של לוצ'יה, פסנתרנית וזמרת מתחילה
 ליאו וודול - ג'ק צעיר בריטי, מוצג כאחיינו של קוונטין

הפקה

פיתוח
ב-19 באוקטובר 2020, נמסר כי רשת HBO תפיק מיני-סדרה בת שישה פרקים בשם "הלוטוס הלבן". את הסדרה יצר, כתב וביים היוצר מייק וייט, שאף מפיק את המיני-סדרה בפועל לצדם של דייוויד ברנאד וניק הול. בנוסף, על הלחנת המיני-סדרה היה אמון המלחין כריסטובל טפיה דה-ויר ועל צילומיה היה אמון הצלם בן קוצ'ינס. באוגוסט 2021, נמסר על חידושה של הסדרה לעונה שנייה, שתתרחש במיקום שונה ותתמקד בקבוצת אורחים השוהים בנכס אחר של "הלוטוס הלבן", ב-30 באוקטובר 2022, עם עליית הפרק הראשון בעונה השנייה של הסדרה, התברר כי מדובר במלון בטאורמינה שבסיציליה.

במאי 2023 פורסם כי העונה השלישית של הסדרה תצולם בתאילנד.

ליהוק
עם ההכרזה על הפקתה של המיני-סדרה, נמסר כי מאריי ברטלט, קוני בריטון, ג'ניפר קולידג', אלכסנדרה דדריו, פרד השינגר, ג'ייק לייסי, בריטני או'גריידי, נטשה רוטוול, סידני סוויני וסטיב זאן לוהקו לצוות השחקנים הראשי. ב-30 באוקטובר 2020, נמסר כי מולי שאנון, ג'ון גריס, ג'ולין פורדי, קקואה קקומאנו ולוקאס גייג' לוהקו לצוות השחקנים המשני.

צילומים
צילומי המיני-סדרה החלו באוקטובר 2020 בהוואי, תחת שמירה על פרוטוקולי העבודה שניתנו בעקבות התפרצות מגפת הקורונה בארצות הברית. ב-21 בנובמבר 2020 דווח כי הצילומים מתקיימים באתר הנופש "ארבע העונות מאווי" שבוואיליה, ושהם עתידים להתקיים בדצמבר באתרים שונים מסביב למאווי.

שידור
המיני-סדרה עלתה לשידור ברשת "HBO" ב-11 ביולי 2021.

ביקורות
המיני-סדרה זכתה לביקורות חיוביות מצד המבקרים. באתר הביקורות "Rotten Tomatoes", המיני-סדרה זכתה לציון 85%, על בסיס 34 ביקורות, עם דירוג ממוצע של 8.44/10. בקונצנזוס הביקורתי של האתר נכתב כי "אף על פי שכוונותיו האמיתיות יכולות להיות קצת עמומות, נופים מדהימים, דרמה מפותלת, וצוות שחקנים מושלם הופך את 'הלוטוס הלבן' לצפיית חובה - גם אם לא נוחה". באתר הביקורות המשוקללות "Metacritic", המיני-סדרה זכתה לציון 82 מתוך 100, על בסיס 25 ביקורות, דבר המצביע על "שבחים אוניברסליים".

מתיו ג'ייקובס מהאתר " TV Guide" העניק לה את הציון 4.5/5 וכתב כי המיני-סדרה היא "חלק מסדרות הטלוויזיה הטובות ביותר השנה עד כה." אלן ספינוול מהאתר "רולינג סטון", כתב כי המיני-סדרה היא "חוויה עמוקה וייחודית שלא נוחה לעיתים, לפעמים פיוטית, שמצחיקה מדי פעם."

קישורים חיצוניים

הערות שוליים

סדרות טלוויזיה אמריקאיות שעלו לשידור בשנות ה-2020
סדרות אנתולוגיה אמריקאיות
סדרות דרמה אמריקאיות
סדרות קומדיה אמריקאיות
תוכניות טלוויזיה סאטיריות
HBO: סדרות
זוכי אמי בפריים טיים: מיני-סדרה
זוכי פרס גלובוס הזהב: סדרות
זוכי פרס גילדת שחקני המסך - סדרות
יצירות זוכות פרס התקשורת של הליגה ההומו-לסבית נגד השמצה